Mașină furată și abandonată lângă un pârâu. Greșeala făcută de proprietar
O mașină furată a fost abandonată lângă un pârâu, în apropiere de Ploiești.
Un bărbat a anunțat ieri după-amiază la 112 că nu își mai găsește autoturismul pe care îl parcase în fața casei. Omul a povestit că lăsase cheile în contact.
La câteva ore după apel, polițiștii au dat peste vehicul. Și, în scurt timp, l-au găsit și pe hoț. Este vorba despre un tânăr de 26 de ani, care, potrivit primelor verificări, nu are permis de conducere.
Deocamdată nu se știe de ce a recurs suspectul la un asemenea gest.